અત્રે ઉલ્લેખનીય છે કે, ભારતના રાષ્ટ્રીય સુરક્ષા સલાહકાર અજીત ડોભાલ તેમના પાકિસ્તાની સમકક્ષ સરતાજ અજીજ સાથે ૨૩મી ઓગસ્ટના દિવસે મહત્વપૂર્ણ બેઠક યોજનાર છે. ગિલાનીના નેતૃત્વમાં એક વર્ગના પ્રવક્તા અયાઝ અકબરે કહ્યું છે કે, અધ્યક્ષ સૈયદઅલી શાહ ગિલાનીને પાકિસ્તાનના રાષ્ટ્રીય સુરક્ષા સલાહકાર સરતાઝ અજીજ સાથે વાતચીત માટે આમંત્રણ મળ્યું છે. હુર્રિયત કોન્ફરન્સની બેઠકમાં આમંત્રણને સ્વિકાર કરવાનો નિર્ણય કરાયો છે. અકબરે કહ્યું છે કે, પાકિસ્તાનના પગલાનું તેઓ સ્વાગત કરે છે. કાશ્મીર મુદ્દા વગર ભારત સાથે કોઈ વાતચીત થશે નહીં, તેઓ મત પાકિસ્તાને ફરી એકવાર વ્યક્ત કર્યો છે. મિરવાઈઝના નેતૃત્વમાં વર્ગના પ્રવક્તાએ કહ્યું છે કે, આ મુદ્દા ઉપર નિર્ણય લેવા અમે બેઠક કરવા જઈ રહ્યા છીએ.